[{"text_idx": "#000001", "text": "2026. aasta Euroopa meistrivo\u0303istlused toimuvad Birminghamis"}, {"text_idx": "#000004", "text": "See on esimene kord, kui Euroopa meistrivo\u0303istlused toimuvad Suurbritannias, kuigi varem on seal korraldatud nii Euroopa kui ka maailma sisemeistrivo\u0303istlusi."}, {"text_idx": "#000005", "text": "2026. aasta Euroopa meistrivo\u0303istlused toimuvad hiljuti renoveeritud Alexander Stadiumil, kus sel suvel toimus ka Rahvaste U\u0308henduse ma\u0308ngude kergejo\u0303ustikuprogramm."}, {"text_idx": "#000006", "text": "\u201cBriti publikul on suur huvi maailmaklassi kergejo\u0303ustiku vastu ning nende publik on va\u0308ga teadlik, kirglik ja entusiastlik. Me na\u0308gime seda ko\u0303ike hiljuti Rahvaste U\u0308henduse ma\u0308ngudel, kui kogu staadion oli va\u0308ljamu\u0308u\u0308dud isegi hommikuste programmide ajal. Me oleme kindlad, et Euroopa parimad kergejo\u0303ustiklased saavad vo\u0303istelda iga pa\u0308ev ta\u0308ismaja ees ning ka suure telepubliku ees mitte ainult Suurbritannias vaid ka u\u0308lemaailmselt. Me ei oleks osanud soovida paremat vo\u0303o\u0303rustajalinna ja toimumispaika oma vo\u0303istluseks,\u201d lausus Euroopa Kergejo\u0303ustikuliidu president Dobromir Karamarinov."}, {"text_idx": "#000007", "text": "Suurbritannia ja Po\u0303hja-Iirimaa on olnud ko\u0303ige edukam rahvus Euroopa meistrivo\u0303istluste ajaloos 124 kuldmedaliga."}, {"text_idx": "#000008", "text": "Kinnitati ka U20 Euroopa meistrivo\u0303istluste korraldajad aastateks 2023 ja 2025"}, {"text_idx": "#000010", "text": "Vo\u0303istluse uued kuupa\u0308evad on 7.-10. august 2023 (varasema 6.-9. juuli asemel)."}, {"text_idx": "#000011", "text": "2025. aasta U20 Euroopa meistrivo\u0303istluste korralduso\u0303igus anti Tampere linnale, mis on viimase ku\u0308mne aasta jooksul vo\u0303o\u0303rustanud nii U20 kui U23 vanuseklassi Euroopa meistrivo\u0303istlusi."}, {"text_idx": "#000012", "text": "\u201cMeile avaldas muljet Tampere pakkumise kvaliteet ja u\u0308ksikasjalikkus. Soomel on pikaajaline kogemus ha\u0308sti organiseeritud u\u0308rituste korraldamisel ko\u0303ikidel tasemetel, seega meil pole kahtlustki, et nad pakuvad U20 vanuseklassi sportlastele 2025. aastal parimaid tingimusi nii vo\u0303istlusrajal kui ka va\u0308ljaspool seda,\u201d u\u0308tles Euroopa Kergejo\u0303ustikuliidu president Dobromir Karamarinov."}]